Bobby trek nou ook dáái kleefbroek aanBobby van Jaarsveld (Foto: Instagram) Bobby van Jaarsveld het onlangs ŉ foto op Instagram gedeel waar hy die einste swembroek aanhet waarin Faf de Klerk ná die Wêreldbeker-eindstryd rondgeparadeer het. Dié swembroek, met die Suid-Afrikaanse vlag op, het sedertdien opslae gemaak en is wyd en syd op sosiale media versprei. Maroela Media het vroeër berig dat dié swembroekie onmiddellik ŉ blitsverkoper geraak het ná De Klerk se manewales. ŉ Ander bekende blondekop-Suid-Afrikaner, Bobby van Jaarsveld, is nou die nuutste wat ook in dié swembroek pryk. Babby voor die bokke se bus tydens hul trofeeparade (Foto: Instagram) Van Jaarsveld het ŉ foto gedeel van hom waar hy op die strand sit met sy vlagswembroek aan en het daarby geskryf dat hy modewenke by De Klerk gekry het. “Dankie vir al die klerekaswenke en dat jy die mans daar buite inspireer om hul vlag te dra,” skryf hy. Dié inskrywing het sedertdien gesorg vir meer as 8 000 trefslae op Instagram se “like”-knoppie. Van Jaarsveld het ook vandag ŉ foto gedeel waar hy voor die Bokke se bus ry tydens hul trofeeparade wat Donderdag in Pretoria begin het.